《答陈醒庵（二首）》
明代·刘珏

画舫频过柳外庄，南溪原得近东阳。
风来绝涧水无迹，月到空山树有光。
愁里得诗如老杜，醉中挥墨过颠张。
别来两月无清约，孤负寒梅一度香。

作者简介：（1410—1472）苏州府长洲人，字廷美，号完庵。宣德中，苏州知府况钟举为吏，不就，得补生员。正统三年中举人，授刑部主事，迁山西按察司佥事，年五十弃官归。博学工诗，擅行草，长山水，精于鉴赏，富于收藏。有《完庵集》。